Jelasin soal Buddha di Bamiyan  dalam bahasa melayu dong

Buddha di Bamiyan ( - but hay-e bamiyaan) adalah monumen patung berdiri Buddha kurun ke-6 yang dipahat pada tebing cenuran di Lembah Bamyan, yang mana terletak di kawasan Hazarajat, tengah Afghanistan, iaitu kira-kira 230 km (143 batu) ke barat laut Kabul pada ketinggian 2,500 meter (8,202 kski). Patung kecil yang dibina pada tahun 507, manakala yang besar pada tahun 554. Patung-patung ini mewakili gabungan gaya klasik seni Gandhara.

Tubuh utama patung-patung ini dipahat secara terus daripada tebing batu pasir, tetapi perincian dibuat daripada lumpur yang dicampur dengan jerami, diselaputi dengan stucco. Salutan ini, yang mana hampir haus, telah dicat bagi meningkatkan expresi wajah, tangan dan lipatan jubah; patung yang lebih besar dicat dengan warna merah tua dan yang lebih kecil dengan warna yang pelbagai.

Kedua-dua patung bersejarah ini diletupkan dengan sengaja oleh pihak Taliban menggunakan dinamit pada 21 Mac 2001. Alasan yang diberi untuk pemusnahan tersebut ialah supaya Afghanistan dapat dibersihkan daripada patung-patung "berhala" yang kononnya tidak Islamik. Tindakan puak Taliban ini memusnahkan monumen berharga yang merupakan sebahagian dari warisan sejarah dan kebudayaan silam Afghanistan telah dikutuk sekeras-kerasnya di peringkat antarabangsa, termasuklah semua negara-negara Islam lain dalam OIC. Switzerland dan Jepun telah berikrar untuk menjana usaha membina semula patung-patung tersebut pada suatu masa yang akan datang.